ddrg/super_eurlex huggingface dataset:
(5)

Iestāde norādīja, ka darbības ar mangāna (II) oksīdu ir bīstamas lietotājam gadījumā, ja šī viela tiek ieelpota. Trūka atbilstošu datu, līdz ar to jāuzskata, ka šī piedeva varētu būt kairinoša ādai un acīm un sensibilizē ādu. Iestāde arī norādīja, ka darbības ar mangāna sulfāta monohidrātu rada risku lietotājiem inhalatīvas ekspozīcijas gadījumā un kairina acis. Tika arī konstatēts, ka darbības ar aminoskābju mangāna helāta hidrātu var būt bīstamas elpceļiem un lietotāju veselībai. Trūka atbilstošu datu par ādas un acu kairināmību un ādas sensibilizāciju, līdz ar to jāuzskata, ka arī šī pēdējā piedeva varētu būt kairinoša ādai un acīm un sensibilizē ādu un elpceļus. Attiecībā uz glicīna hidrāta mangāna helātu Iestāde norādīja, ka šī piedeva var kairināt ādu un acis. Visbeidzot, tā kā trūka specifisku datu, Iestāde nevarēja izdarīt secinājumus par to, cik nekaitīgas lietotājam ir darbības ar dimangāna hlorīda trihidroksīdu. Līdz ar to būtu jāveic atbilstoši aizsargpasākumi attiecībā uz konkrētajām piedevām, lai attiecībā uz piedevām lietotājiem nerastos nekādas bažas par kaitīgumu.
(12)

Patlaban grauzēju apkarošana lielākoties balstās uz antikoagulatīvas darbības rodenticīdiem, kuru neapstiprināšanas gadījumā grauzēji netiktu pietiekami apkaroti. Tas var ne tikai būtiski kaitēt cilvēku vai dzīvnieku veselībai vai videi, bet arī iespaidot sabiedrības priekšstatu par savu drošību saistībā ar eksponētību grauzējiem vai vairāku tādu saimnieciskās darbības veidu drošību, kuros varētu būt eksponētība grauzējiem, un tam būtu ekonomiskas un sociālas sekas. No otras puses, flokumafēnu saturošu līdzekļu lietošanas radīto cilvēku veselības, dzīvnieku veselības un vides risku var mazināt, ja to lietošanā ievēro noteiktas specifikācijas un nosacījumus. Tāpēc lēmumam flokumafēnu neapstiprināt par aktīvo vielu būtu nesamērīgi negatīva ietekme uz sabiedrību salīdzinājumā ar risku, ko rada šīs vielas lietošana. Tātad ir izpildīts arī 5. panta 2. punkta c) apakšpunktā izklāstītais nosacījums.
(28)

Komisija lūdza un pārbaudīja visu informāciju, ko tā uzskatīja par vajadzīgu, lai provizoriski noteiktu dempingu, tā radīto kaitējumu un Savienības intereses. Pārbaudes apmeklējumi saskaņā ar pamatregulas 16. pantu tika veikti šādu uzņēmumu/apvienība telpās: Apvienība: — Eurofer, Brisele, Beļģija; Ražotāji Savienībā: — Tata Steel IJmuiden B.V., IJmuiden, Nīderlande — ArcelorMittal Belgium N.V., Ghent, Beļģija — ArcelorMittal Atlantique et Lorraine SAS, Dunkirk, Francija — ArcelorMittal Poland Group., Dabrowa Górnicza, Polija — ArcelorMittal Piombino S.p.A., Piombino, Itālija Nesaistīts importētājs/lietotājs Savienībā: — Joris Ide N.V., Zwevezele, Beļģija (daļa no Kingspan Group, Kingscourt, Īrija) ĶTR ražotāji eksportētāji un ar tiem saistītie tirgotāji/importētāji: Hebei Iron and Steel Group (“HBIS”): — Hesteel Co., Ltd Handan Branch, Handan, Hebei, ĶTR, — Handan Iron & Steel Group Han-Bao Co., Ltd, Handan, Hebei, ĶTR, — Handan Iron And Steel Group Import And Export Co., Ltd, Handan, Hebei, ĶTR, — Hesteel Hong Kong Co., Limited; Handan, Hebei, ĶTR, — Hebei Iron & Steel Group (Shanghai) International Trade Co., Ltd, Handan, Hebei, ĶTR, — Hesteel (Singapore) Pte. Ltd, Handan, Hebei, ĶTR, — Hesteel Co., Ltd Tangshan Branch, Tangshan, Hebei, ĶTR, — Tangshan Iron & Steel Group High Strength Automotive Strip Co., Ltd, Tangshan, Hebei, ĶTR, — Tangshan Iron & Steel Group Co., Ltd, Tangshan, Hebei, ĶTR, — Sinobiz Holdings Limited, Tangshan, Hebei, ĶTR. Shagang grupa: — Zhangjiagang Shagang Dongshin Galvanized Steel Sheet Co., Ltd, Zhangjiagang, Jiangsu, ĶTR, — Zhangjiagang Yangtze River Cold Rolled Sheet Co., Ltd, Zhangjiagang, Jiangsu, ĶTR, — Jiangsu Shagang International Trade Co., Ltd, Zhangjiagang, Jiangsu, ĶTR. Shougang grupa: — Beijing Shougang Cold Rolling Co., Ltd, Beijing, ĶTR, — Shougang Jingtang United Iron and Steel Co., Ltd, Beijing, ĶTR, — China Shougang International Trade and Engineering Co., Ltd, Beijing, ĶTR, — Shougang International (Austria) GmbH, Vienna, Austrija. Ražotāji analogajā valstī: — ArcelorMittal Brazil S/A, São Francisco do Sul, Santa Catarina, Brazīlija. — ArcelorMittal Contagem S/A, São Francisco do Sul, Santa Catarina, Brazīlija.
(3)

Liellopu, kuru vecums ir astoņi mēneši vai vairāk, cūku un aitu liemeņu klasificēšanas uzticamība ir jāpārbauda, regulāri veicot pārbaudes uz vietas, un šīs pārbaudes būtu jāveic struktūrām, kas nav atkarīgas no uzņēmumiem, kurus tās pārbauda, klasificēšanas aģentūrām un kvalificētajiem klasificētājiem. Attiecībā uz šīm pārbaudēm būtu jāparedz nosacījumi un prasību minimums, tostarp ziņojumu par veiktajām pārbaudēm sniegšana, kā arī turpmāki pasākumi. Lai dalībvalstīm nodrošinātu lielāku elastību saistībā ar pārbaužu uz vietas veikšanu atkarībā no to vajadzībām, ir jāparedz iespēja veikt riska novērtējumu.
(5)

Eiropas Pārtikas nekaitīguma iestāde (“Iestāde”) 2013. gada 11. septembra (4), 2014. gada 10. aprīļa (5), 2014. gada 9. septembra (6), 2015. gada 29. janvāra (7), 2015. gada 10. septembra (8), 2015. gada 1. decembra (9), 2017. gada 25. janvāra (10) un 2017. gada 25. janvāra (11) atzinumos secināja, ka, ievērojot ierosinātos lietošanas nosacījumus, no Escherichia coli KCCM 11132P, Escherichia coli DSM 25084, Escherichia coli FERM BP-11200, Escherichia coli FERM BP-11354, Escherichia coli CGMCC 7.59 un Escherichia coli CGMCC 3667 iegūtam L-triptofānam nav nelabvēlīgas ietekmes uz dzīvnieku veselību, cilvēka veselību vai vidi un ka to var uzskatīt par efektīvu neaizstājamās aminoskābes triptofāna avotu dzīvnieku ēdināšanā; no Escherichia coli DSM 25084 iegūta L-triptofāna atļaujas pieteikuma iesniedzējs sniedza pierādījumus, ka mainot ražošanas procesu, piedevas endotoksīna līmenis ir samazināts līdz pieņemamam; lai piedevā esošais L-triptofāns būtu pilnībā efektīvs atgremotājiem, tas būtu jāpasargā no sadalīšanās spureklī. Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
(1)

Regula (ES) 2016/1012 nosaka zootehniskos un ģenealoģiskos noteikumus vaislas dzīvnieku un to reproduktīvo produktu tirdzniecībai Savienībā un to ievešanai tajā, tostarp noteikumus par šo preču zootehnisko sertifikātu izsniegšanu. Minētās regulas 30. panta 4. punktā noteikts, ka gadījumā, ja tiek tirgoti vaislas dzīvnieki, kas ierakstīti ciltsgrāmatā, kuru uztur šķirnes dzīvnieku audzētāju biedrība, vai reģistrēti ciltsreģistrā, kuru uztur krustojuma cūku audzētāju organizācija, vai minēto dzīvnieku reproduktīvie produkti, un ja minētos vaislas dzīvniekus vai to pēcnācējus, kas iegūti no minētajiem reproduktīvajiem produktiem, ir paredzēts ierakstīt vai reģistrēt citā ciltsgrāmatā vai ciltsreģistrā, minētajiem vaislas dzīvniekiem vai reproduktīvajiem produktiem līdzi ir zootehniskais sertifikāts.
c)

to, vai ar dzīvnieku nokaušanu saistītie zaudējumi kādam no atbalsttiesīgajiem pieteikuma iesniedzējiem nav kompensēti no citiem avotiem;
94.

Tas, vai līgumsodi par atkāpšanos no darījuma ir nozīmīgi, ir atkarīgs no ieguldījumu turējuma laikposma un no laika brīža, kad tieši tiek izņemta nauda saistībā ar attiecīgo produktu. Līgumsodi par atkāpšanos no darījuma nav nozīmīgi, ja ieguldījums tiek turēts ieteicamā turēšanas laikposma ilgumā.
(10)

Lai izpildītu juridisko labākās izpildes pienākumu, ieguldījumu brokeru sabiedrības, piemērojot kritēriju par labāko izpildi profesionālajiem klientiem, parasti neizmantos vienas un tās pašas izpildes vietas vērtspapīru finansēšanas darījumiem (VFD) un citiem darījumiem. Tas tāpēc, ka VFD izmanto kā finansējuma avotu ar nosacījumu, ka aizņēmējs apņemas atdot līdzvērtīgus vērtspapīrus kādā nākotnes datumā, un VFD noteikumi parasti tiek noteikti divpusēji starp darījuma partneriem pirms izpildes. Tāpēc izpildes vietu izvēle VFD ir ierobežotāka nekā citu darījumu gadījumā, jo tā ir atkarīga no konkrētiem, darījumu partneru iepriekš definētiem noteikumiem un no tā, vai šajās izpildes vietās ir īpašs pieprasījums pēc iesaistītajiem fiannšu instrumentiem. Tāpēc ir lietderīgi, ka ieguldījumu brokeru sabiedrības apkopo un atsevišķā ziņojumā publisko informāciju par tirdzniecības apjomu ziņā piecām labākajām izpildes vietām, kurās tās ir izpildījušas VFD, lai būtu iespējams veikt kvalitatīvu novērtējumu par rīkojumu plūsmu uz šādām izpildes vietām. Ņemot vērā VFD īpašo raksturu un to lielo apjomu, kā rezultātā varētu tikt kropļots reprezentatīvāks klientu darījumu kopums (tiem, kuri nav saistīti ar VFD), ir nepieciešams tos izslēgt no tabulām, kas attiecas uz piecām labākajām izpildes vietām, kurās ieguldījumu brokeru sabiedrības izpildījušas citus klientu rīkojumus.
(10)

Lai nodrošinātu regulējuma saskaņotību, nav lietderīgi prasīt, lai tirdzniecības vietas sniegtu informāciju par darījumiem, uz kuriem publicēšanas laikā joprojām attiecas publicēšanas atlikšana saskaņā ar pēctirdzniecības pārredzamības prasībām. Ir lietderīgi, ka sistemātiskie internalizētāji, tirgus uzturētāji un citi likviditātes nodrošinātāji ir atbrīvoti no pienākuma ziņot attiecīgā laika brīža darījuma datus par jebkādiem darījumiem, kas pārsniedz standarta tirgus apjomu vai finanšu instrumentam raksturīgo apjomu, lai izvairītos no tā, ka šīs vietas tiek pakļautas nepamatotam riskam atklāt sensitīvu komercinformāciju, kas varētu kavēt to spējas ierobežot riska darījumu risku un nodrošināt likviditāti. Akcijām, biržā tirgotiem fondiem un sertifikātiem, ko saskaņā ar Regulu (ES) Nr. 600/2014 uzskata par nelikvīdiem, izmantojamā standarta tirgus apjoma robežvērtība ir minimālais pieejamais standarta tirgus apjoms šāda veida finanšu instrumentiem. Lai izvairītos no nenoteiktības, ir lietderīgi precizēt, ka atsaucei uz lielu apjomu un finanšu instrumentam raksturīgo apjomu ir tāda pati nozīme, kā izklāstīts pēctirdzniecības pārredzamības prasībās.
Rotaļlietas, kuras iepakotas kopā mazumtirdzniecībai un sastāv no: — ar baterijām darbināmas lokomotīves un vagona, no plastmasas, — koka sliedēm, — ceļa zīmēm, automašīnām, cilvēku figūrām, dzīvniekiem, kokiem u. c. Sk. attēlu (*1).

9503 00 70
Izstrādājumi (t. s. “spēļu konsoles vadības pults īkšķa pogas”), kuru izmēri ir aptuveni 20 mm diametrā un 6 mm augstumā un kuri izgatavoti no elastīga silikona (plastmasas) ar pretslīdēšanas virsmu. Tie ir aprīkoti ar pašlīmējošu alumīnija profilu, kas izgriezts atbilstoši balsta dizainam. Šīs pogas izmanto par spēļu konsoles vadības pults kursorsviru uzgaļiem. Īkšķa pogu uzgaļu uzdevums ir aizsargāt spēles vadības pulti pret sviedriem un nodilumu, ko rada intensīva izmantošana, kā arī – pateicoties to pretslīdēšanas virsmai – neļaut pirkstiem noslīdēt no vadības pults. Sk. attēlu (*1).

3926 90 97
2)

regulas 14. pantu aizstāj ar šādu: “14. pants Standarta maksas summa 1. Regulas (EK) Nr. 1217/2009 19. panta 1. punkta a) apakšpunktā minētā standarta maksa ir EUR 160 par saimniecības apgrozījuma pārskatu. 2. Ja Regulas (EK) Nr. 1217/2009 19. panta 1. punkta a) apakšpunktā minētais 80 % slieksnis nav sasniegts nedz FADN apgabala, nedz attiecīgās dalībvalsts līmenī, minētajā noteikumā norādīto samazinājumu piemēro tikai valsts līmenī. 3. Ja ir izpildīts pienākums ievērot 80 % slieksni attiecībā uz FADN apgabalu vai dalībvalsti, kā minēts Regulas (EK) Nr. 1217/2009 19. panta 1. punkta a) apakšpunktā, standarta maksu palielina par a) EUR 5, ja dalībvalsts iesniedz šīs regulas 9. pantā minētos grāmatvedības datus ne vēlāk kā vienu mēnesi pirms attiecīgā termiņa, kas minēts 10. panta 3. punktā, vai b) EUR 7 2018. pārskata gadā un EUR 10 no 2019. pārskata gada, ja dalībvalsts iesniedz šīs regulas 9. panta minētos grāmatvedības datus ne vēlāk kā divus mēnešus pirms attiecīgā termiņa, kas minēts 10. panta 3. punktā. 4. Panta 3. punkta a) un b) apakšpunktā minētajam standarta maksas palielinājumam var pieskaitīt EUR 2 par 2018. pārskata gadu un EUR 5 no 2019. pārskata gada, ja Komisija ir verificējusi grāmatvedības datus saskaņā ar šīs regulas 13. panta pirmās daļas b) punktu un brīdī, kad tie tiek iesniegti Komisijai, vai divu mēnešu laikā no datuma, kurā Komisija informējusi iesniedzēju dalībvalsti, ka iesniegtie grāmatvedības dati nav pienācīgi aizpildīti, secina, ka tie ir pienācīgi aizpildīti atbilstoši Regulas (EK) Nr. 1217/2009 8. panta 2. punktam.”;
(23)

Pamatojoties uz visu pieejamo informāciju, tostarp uz Savienības novērtējuma apmeklējumā gūtajiem rezultātiem un 2017. gada 14. novembrī uzklausīšanā sniegto informāciju, tiek uzskatīts, ka, lai gan AAGE Ekvatoriālajā Gvinejā ir veikusi ievērojamus aviācijas drošības uzraudzības sistēmas uzlabojumus, drošības uzraudzības sistēmā Ekvatoriālajā Gvinejā joprojām ir būtiski trūkumi. Komisija atzina, ka AAGE vēl nespēj pilnā apjomā pildīt Ekvatoriālajā Gvinejā sertificēto gaisa pārvadātāju uzraudzības pienākumus. Par to liecina fakts, ka gaisa pārvadātājus sertificē un drošības uzraudzību veic inspektori bez nepieciešamās atbilstīgās kvalifikācijas, un fakts, ka vairākus apsvērumus, kas tika atklāti Savienības novērtējuma apmeklējumā uz vietas, AAGE pati savu sertifikācijas un uzraudzības darbību laikā nebija identificējusi. Tādējādi nav pietiekami daudz pierādījumu par labu lēmumam atcelt vai grozīt darbības aizliegumu visiem Ekvatoriālajā Gvinejā sertificētajiem gaisa pārvadātājiem. Tomēr, ņemot vērā to, ka šo pārvadātāju gaisa kuģu ekspluatanta apliecības ir atsauktas, Punto Azul un Tango Airways būtu jāsvītro no to gaisa pārvadātāju sarakstu, kuriem piemēro darbības aizliegumu.
Kartes priekšpuse: 1. Fona apdrukā iestrādāts izdevējas dalībvalsts trīs burtu kods, kā izklāstīts ICAO 9303. dokumentā par mašīnlasāmiem ceļošanas dokumentiem. 2. ICAO simbols mašīnlasāmiem ceļošanas dokumentiem ar bezkontakta mikroshēmu (e-MRTD simbols), optiski mainīgās krāsās. Atkarībā no skata leņķa tam mainās krāsas. 3.1. Dokumenta nosaukums (Uzturēšanās atļauja), rakstīts dokumenta izdevējas dalībvalsts valodā(-ās). 3.2. Atkārtots 3.1. laukā minētais dokumenta nosaukums vismaz vienā (ne vairāk kā divās) no pārējām Savienības iestāžu oficiālajām valodām, lai atvieglotu kartes atpazīšanu kā trešās valsts valstspiederīgā uzturēšanās atļauju. 4.1. Dokumenta numurs. 4.2. Dokumenta numura atkārtojums (ar īpašiem drošības elementiem). 5. Kartes piekļuves numurs (Card Access Number – CAN). Sestā līdz 12. ieraksta nosaukumi parādās izdevējas dalībvalsts valodā(-ās). Izdevēja dalībvalsts tajā pašā rindiņā var pievienot kādu citu Savienības iestāžu oficiālo valodu, taču kopā ne vairāk par divām valodām. 6. Vārds: uzvārds(-i) un vārds(-i) tādā secībā (2). 7. Dzimums. 8. Valstspiederība. 9. Dzimšanas datums. 10. Atļaujas veids: īpašais uzturēšanās atļaujas veids, ko dalībvalsts izdod trešās valsts valstspiederīgajam. Tāda Eiropas Savienības pilsoņa ģimenes locekļa uzturēšanās atļaujā, kurš nav izmantojis personas brīvas pārvietošanās tiesības, jābūt ierakstam “ģimenes loceklis”. Attiecībā uz personām, uz kurām attiecas Eiropas Parlamenta un Padomes Direktīvas 2004/38/EK (3) 3. panta 2. punkts, dalībvalstis var veikt ierakstu “persona, uz kuru attiecas Direktīvas 2004/38/EK 3. panta 2. punkts”. 11. Dokumenta derīguma termiņš (4). 12. Piezīmes: dalībvalstis var ierakstīt ziņas un piezīmes lietošanai savā valstī, kā prasīts saistībā ar valsts noteikumiem par trešo valstu valstspiederīgajiem, tostarp piezīmes, kas attiecas uz jebkādu atļauju strādāt vai neierobežotu uzturēšanās atļaujas derīguma termiņu (5). 13. Identifikācijas fotogrāfija ir drošā veidā iestrādāta kartes struktūrā un nodrošināta ar difraktīvu optiski mainīgu attēlu nesēju (DOVID). 14. Turētāja paraksts. 15. DOVID attēla aizsardzībai.
28.

Klients var gūt labumu no preces vai pakalpojuma saskaņā ar 27. punkta a) apakšpunktu, ja preci vai pakalpojumu var izmantot, patērēt, pārdot par summu, kas pārsniedz likvidācijas vērtību, vai citādi turēt tādā veidā, kas rada saimnieciskos labumus. Attiecībā uz dažām precēm vai pakalpojumiem klients spēj gūt labumu no preces vai pakalpojuma atsevišķi. Attiecībā uz citām precēm vai pakalpojumiem klients spēj gūt labumu no preces vai pakalpojuma tikai kopā ar citiem viegli pieejamiem resursiem. Viegli pieejams resurss ir prece vai pakalpojums, ko (attiecīgais uzņēmums vai cits uzņēmums) pārdod atsevišķi, vai resurss, ko klients jau ir ieguvis no uzņēmuma (tostarp preces vai pakalpojumi, ko uzņēmums saskaņā ar līgumu jau būs nodevis klientam) vai citiem darījumiem vai notikumiem. Dažādi faktori var būt pierādījums tam, ka klients var gūt labumu no preces vai pakalpojuma atsevišķi vai kopā ar citiem viegli pieejamiem resursiem. Piemēram, fakts, ka uzņēmums regulāri pārdod preci vai pakalpojumu atsevišķi, norāda uz to, ka klients var gūt labumu no preces vai pakalpojuma atsevišķi vai kopā ar citiem viegli pieejamiem resursiem.
1)

I nodaļā pievieno šādu 10.a pantu: “10.a pants Īpaši noteikumi par 2017./2018. gada tarifu kvotas periodu 1. Atkāpjoties no 5. panta 1. punkta otrās daļas, licenču pieteikumus tarifu kvotas perioda pirmajam apakšperiodam, kas minēts 3. panta 2. punktā, par 2017./2018. gadu var iesniegt līdz 2017. gada 9. oktobrim, ne vēlāk kā pulksten 13.00 pēc Briseles laika. 2. Importa licences, kuru pieteikums iesniegts saskaņā ar šā panta 1. punktu, izdod no 2017. gada 23. oktobra līdz 31. oktobrim. Atkāpjoties no 8. panta 2. punkta, importa licences, kuru pieteikums par 2017./2018. gada tarifu kvotas perioda pirmo apakšperiodu iesniegts saskaņā ar 5. panta 1. punkta otro daļu, izdod no 2017. gada 23. oktobra līdz 31. oktobrim. 3. Atkāpjoties no 9. panta 1. punkta b) apakšpunkta, par kopējiem daudzumiem, kas pieprasīti importa licenču pieteikumos, kuri iesniegti atbilstoši šā panta 1. punktam, dalībvalstis Komisijai paziņo vēlākais līdz 2017. gada 14. oktobrim. 4. Licenču pieteikumus 2017./2018. gada tarifu kvotas perioda pirmajam apakšperiodam, kas iesniegti atbilstoši 5. panta 1. punkta otrajai daļai, drīkst atsaukt; tas jāizdara līdz 2017. gada 9. oktobrim, ne vēlāk kā pulksten 13.00 pēc Briseles laika. Nekavējoties atbrīvo atsauktajiem pieteikumiem atbilstošo nodrošinājumu.”;
PIELIKUMS

Regulas (EK) Nr. 881/2002 I pielikuma sadaļā “Fiziskās personas” pievieno šādu ierakstu:

“Shane Dominic Crawford (alias: a) Asadullah; b) Abu Sa'd at-Trinidadi; c) Asad). Dzimšanas datums: 22.2.1986. Dzimšanas vieta: Mount Hope, Trinidāda un Tobāgo. Valstspiederība: Trinidādas un Tobāgo. Pases Nr.: a) Trinidādas un Tobāgo pase Nr. TA959547, izdota 19.11.2013. (izdevis Trinidādas un Tobāgo Imigrācijas departaments, derīga līdz 18.11.2018.); b) Trinidādas un Tobāgo pase Nr. T1071839, izdota 8.11.2004. (izdevis Trinidādas un Tobāgo Imigrācijas departaments, derīga līdz 7.11.2014.) Valsts identifikācijas Nr.: a) Trinidādas un Tobāgo valsts personas apliecība Nr. 19860222007, izdota 16.6.2011. (derīga līdz 16.6.2016.); b) Trinidādas un Tobāgo dzimšanas apliecība Nr. B394445, izdota 23.1.2007.; c) Trinidādas un Tobāgo vadītāja apliecība Nr. 892124B, izdota 30.8.2007. (derīga līdz 30.8.2010.). Adrese: a) Sīrijas Arābu Republika (2014. gada maija dati); b) Reyhanli, Hataja, Turcija (iepriekšējā atrašanās vieta no 2013. gada novembra līdz 2014. gada maijam); c) 349 Dass Branch Trace, Dass Trace, Enterprise Chaguanas, Trinidāda un Tobāgo (no dzimšanas līdz 27.11.2013.); d) LP# 41 Ballisier Road, Smith Field Lands, Wallerfield, County of St. George East, Trinidāda un Tobāgo (alternatīva atrašanās vieta, 2011. gada septembra dati). Cita informācija: ārējā izskata apraksts: acu krāsa – brūna; matu krāsa – tumša; ādas krāsa – gaiši brūna; miesasbūve – vidēja; augums – 174 cm; svars – 64 kg; runā angļu un arābu valodā. Regulas 7.d panta 2. punkta i) apakšpunktā minētais paziņošanas datums: 18.8.2017.”
PIELIKUMS

Regulas (EK) Nr. 881/2002 I pielikumā sadaļā “Fiziskas personas” identifikācijas datus iebraukšanai:

aizstāj ar šādiem:

“Kevin Jordan Axel Guiavarch. Dzimšanas datums: 12.3.1993. Dzimšanas vieta: Parīze, Francija. Valstspiederība: Francijas. Pase Nr.: Francijas pases numurs 12CP63882.3FRA, izdota 31.7.2012. (derīga līdz 30.7.2022.). Valsts identifikācijas Nr.: Francijas valsts identitātes kartes numurs 070275Q007873, izdota 16.2.2007. (derīga līdz 15.2.2017.). Adrese: a) Grenoble, Francija (pastāvīgā dzīvesvieta no 1993. līdz 2012. gadam); b) Sīrijas Arābu Republika (atradās laikā no 2012. gada līdz 2016. gadam); c) Turcija (no 2016. gada jūnija līdz 2017. gada janvārim); d) Francija (ieslodzījumā no 2017. gada janvāra). Cita informācija: regulas 7.d panta 2. punkta i) apakšpunktā minētais sarakstā iekļaušanas datums: 23.9.2014.”
(6)

Uztura bagātinātāji, kas izgatavoti no miltiem, putraimiem, rupja maluma miltiem, cietes vai iesala ekstrakta, kuri minēti pozīcijā 1901, vai no precēm, kuras minētas pozīcijā 0401 līdz 0404, un kas fasēti nomērītās devās, piemēram, kapsulās, tabletēs, pastilās un graudiņos, nav iekļauti pozīcijā 1901, jo to īpašais fasēšanas veids liecina par to uztura bagātinātāja funkciju. Uztura bagātinātāji ir ļoti īpaša veida pārtikas izstrādājumi, kas minēti tikai harmonizētās sistēmas skaidrojumā par pozīciju 2106 un parasti tiek fasēti nomērītās devās. Tādējādi pārtikas izstrādājumi, ko paredzēts izmantot kā uztura bagātinātājus un kas fasēti nomērītās devās un izgatavoti no miltiem, putraimiem, rupja maluma miltiem, cietes vai iesala ekstrakta, kuri minēti pozīcijā 1901, vai no precēm, kuras minētas pozīcijā 0401 līdz 0404, neatbilst pozīcijas 1901 prasībām un ir jāklasificē pozīcijā 2106.
2)

2. sadaļu groza šādi: a) otrajā daļā pievieno šādu teikumu: “Ziņojot par darbībām 2019. gadā, pirmo reizi ziņas par fluorogļūdeņražu daudzumiem sniedz atsevišķi par katru izcelsmes valsti, ja vien tālāk dotajā tabulā nav noteikts citādi.”; b) tabulu aizstāj ar šādu: “SNIEDZAMĀ INFORMĀCIJA PIEZĪMES 2A Savienībā importētais daudzums 2B Daudzums, ko Savienībā importējis ziņas sniedzošais uzņēmums, kas nav laists brīvā apgrozībā un ko ziņas sniedzošais uzņēmums reeksportējis ražojumu vai iekārtu sastāvā Nav nepieciešams sniegt ziņas par fluorogļūdeņražiem pēc to izcelsmes valsts. Lieltilpumu gāzes, kas ievestas pārstrādei, iepildītas ražojumos vai iekārtās un pēc tam reeksportētas. Ja reeksports ražojumu vai iekārtu sastāvā (2B sadaļa) nenotiek tajā pašā kalendārajā gadā, kurā noticis imports, 2B sadaļā ziņotie daudzumi var ietvert to 1. janvāra krājumu reeksportu ražojumu vai iekārtu sastāvā, kas nav laisti Savienības tirgū, kā ziņots 4C sadaļā Ziņas par lieltilpumu gāzu eksportu sniedz tikai 3. sadaļā 2C Izmantoto, pārstrādāto vai reģenerēto fluorogļūdeņražu daudzums 2D Izmantošanai par izejvielām importēto pirmreizējo fluorogļūdeņražu daudzums 2E To pirmreizējo fluorogļūdeņražu daudzums, kas importēti lietojumiem, attiecībā uz kuriem saskaņā ar Monreālas protokolu piešķirts atbrīvojums Norāda lietojuma veidu, attiecībā uz kuru piešķirts atbrīvojums”;